**Referat af møde i Ph.d.-udvalget den 8. september 2021**

Til stede var: Carl Bache, Niels Arne Sørensen, Nina Bonderup Dohn, Peter Simonsen, Jon Thulstrup, Jonas Teglbjærg Fraværende med afbud: Lars Frode Frederiksen, Anastasia Ladefoged Larn

1. **Meddelelser**
   1. Da Gitta Stærmose stopper på SDU, skal udvalget have ny sekretær, Ingelise Nielsen. Formanden takkede Gitta for den kæmpe indsats, hun har leveret – både for Ph.d.-skolen og universitetet. Udvalget tilsluttede sig varmt taksigelsen.
   2. Der udskrives snart valg. De ph.d.-studerende blev opfordret til at være aktive med at finde egnede kandidater til udvalget.
   3. Den planlagte internationale evaluering er blevet forsinket da det pga. corona-situationen ikke har været muligt at gennemføre den ønskede besøgsrunde. Carl Bache har foreslået dekanen, at vi pga. de drastiske nedskæringer på ph.d.-området sammenholdt med udskiftningen på centrale poster, erstatter den internationale evaluering med en temadag i efteråret om den fremtidige håndtering af ph.d.-uddannelsen på fakultetet (gerne med deltagelse af formanden og evt. andre medlemmer af det internationale evalueringspanel).
2. **Godkendelse af addendum**

Addendum blev godkendt (040590-)

1. **Ph.d.-kurser, herunder budget**

Ph.d.-skolens budget er under pres, da skolen pt. kun har 33 betalende studerende og fakultetets økonomi generelt er udfordret. Forskningsprogrammernes budget er opretholdt på niveau med det foreløbige budget fra januar, men der er skåret på det generiske område.

Når der kun er eksempelvis 4-5 studerende tilknyttet et forskningsprogram er det svært at opretholde en fornuftig kursusaktivitet, så de studerende skal i højere grad hente ECTS gennem andre aktiviteter og ved at tage kurser på andre institutioner.

Efter en drøftelse af vilkårene blev kursusprogrammerne godkendt. Udvalget bemyndigede formanden til løbende at godkende ændringer i programmerne, samt at godkende de studerendes sammensætning af kurser og aktiviteter ved evalueringssamtalerne, samt ECTS-vægten af aktiviteter og udenlandske kurser.

1. **Revidering af regelsættet**

Som en konsekvens af ændringsbekendtgørelse til bekendtgørelsen skal der foretages en mindre revision af regelsættet.

Ph.d.-studerende, som er ansat ved en erhvervsrettet videregående uddannelsesinstitution, skal, ud over hovedvejlederen, have tilknyttet en vejleder fra den erhvervsrettede institution. Denne vejleder skal være kvalificeret på docentniveau inden for forskningsområdet. Desuden skal et af medlemmerne i bedømmelsesudvalget have erhvervsrelevant forskningserfaring på docentniveau inden for fagområdet.

Disse ændringer er tilføjet regelsættet. Det fremlagte forslag til revidering af regelsættet blev, efter to mindre justeringer, godkendt. Ændringen gælder for ph.d.-studerende indskrevet efter 1. september 2021.

1. **PhD Award**

PhDK har besluttet at lade det være op til den enkelte institution, hvorvidt man ønsker at fortsætte ordningen. Akademisk råd har anbefalet, at ordningen fortsættes.

Udvalget ønskede efter nøje drøftelse at fortsætte ordningen internt på fakultetet og tilsluttede sig den hidtidige indstillings- og udvælgelsesproces med undtagelse af sidste punkt (informering af Rektorsekretariatet), der næppe er relevant fremover:

**Indstillings- og udvælgelsesproces - HUM**

* Ph.d.-skolen anmoder institutlederne om inden for en given frist at fremsende kandidatforslag til Ph.d.-sekretæren. Institutlederne modtager oversigt over de for det enkelte institut mulige kandidater (forsvarede afhandlinger i perioden april-april de respektive år forud for ph.d.-afslutningen) samt tilhørende endelige indstillinger.
* Institut for Sprog og Kommunikation, Institut for Historie og Institut for Design og Kommunikation kan hver fremsende et forslag.
* Institut for Kulturvidenskaber kan fremsende to forslag.
* Ph.d.-skolelederen, formanden for Akademisk Råd og dekanen udvælger blandt de indkomne kandidatforslag og inddragelse af de endelige indstillinger. Indstilling sendes til Akademisk Råd.
* Akademisk Råd behandler indstilling og beslutter hvilken ph.d.-kandidat der skal tildeles PhD Award.
* (Ph.d.-skolen informerer i forlængelse heraf Rektorsekretariatet om HUM’s kandidat.)

Udvalget foreslår endvidere:

* at prisen ikke behøver at blive uddelt hvis der et år ikke skønnes at være en helt oplagt kandidat;
* at der kan uddeles mere end én pris de år hvor der skønnes at være flere helt oplagte kandidater;
* at det indføjes i kommissoriet til afhandlingernes bedømmelsesudvalg at udvalget kan vælge at gøre særskilt opmærksom på at en afhandling er af helt usædvanlig høj standard;
* at der til prismodtagere udfærdiges en flot formelt (fysisk) diplom på engelsk.

1. **Eventuelt**

Intet under eventuelt.

Carl Bache

Ph.d.-udvalgsformand